OzLabs/hebrew-wiki-articles huggingface dataset:
מרגרט בובר-נוימן

מרגרט בובר-ניומן (בגרמנית: Margarete Buber-Neumann; 21 באוקטובר 1901 – 6 בנובמבר 1989) הייתה קומוניסטית גרמנייה, שישבה במעצר בברית המועצות ובגרמניה הנאצית.

==ביוגרפיה==
מרגרט טורינג נולדה בפוטסדם. בשנת 1919 היא נרשמה ללימודים בבית הספר למטפלות. במהלך שנות ה-20 של המאה ה-20 היא נעשתה חברה בהמפלגה הקומוניסטית של גרמניה. בשנת 1922 היא התחתנה עם רפאל בובר, בנו של מרטין בובר. יהודית בובר בתם נולדה בשנת 1924. הזוג נפרד בשנת 1925 אך התגרש רשמית רק בשנת 1929.

בשנת 1928 היא נפגשה עם היינץ נוימן, חבר במפלגה הקומוניסטית הגרמנית וברייכסטג. הם התחתנו בשנת 1929. הזוג התגורר בספרד וכאשר הנאצים הגיעו לשלטון, הם עברו לשווייץ ובשנת 1935 גורשו לברית המועצות.

בשנת 1937, במהלך הטיהורים הגדולים בעלה של מרגרט בובר-נוימן נעצר והוצא להורג, היא נשלחה לגולאג ל-5 שנים. בהתאם להסכם ריבנטרופ–מולוטוב בשנת 1940 היא גורשה לגרמניה הנאצית, נשפטה ונשלחה לראוונסבריק. בהיותה במחנה היא התיידדה עם אורלי ולד ומילנה יסנסקי, במחנה שימשה כעוזרת של יוהנה לנגפלד.

לאחר שחרורה מהמחנה היא התגוררה תקופה קצרה בגרמניה ועברה לשוודיה. בשנת 1948 היא פרסמה ספר על תקופות המאסר בגרמניה ובברית המועצות.

בשנת 1950 מרגרט בובר-נוימן חזרה לגרמניה ופעלה בארגונים אנטי-קומוניסטיים שונים לצד ארתור קסטלר.

==ספרים==
<div lang="en" dir="ltr" class="mw-content-ltr">
* Under Two Dictators, translated by Edward Fitzgerald (1949)
* Von Potsdam nach Moskau: Stationen eines Irrweges (1957)
</div>

==קישורים חיצוניים==

* [http://www.fembio.org/biographie.php/frau/biographie/margarete-buber-neumann/ קורות חיים]
* 
* 

קטגוריה:אסירים במחנה הריכוז אושוויץ
קטגוריה:אנשים בשואה
קטגוריה:מורשעים בדין בגרמניה הנאצית
קטגוריה:מתנגדות גרמניות למשטר הנאצי
קטגוריה:קומוניסטים גרמנים
קטגוריה:אסירי גולאג
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:גרמניות שנולדו ב-1901
קטגוריה:גרמנים שנולדו ב-1901
קטגוריה:נפטרות ב-1989
קטגוריה:גרמנים שנפטרו ב-1989
טבע דלי

טבע דלי (בכיתוב לועזי: TEVA DELI) היא חברה ישראלית, המייצרת מוצרי מזון טבעוניים, הנחשבת לאחת היצרניות הבולטות בתחום ואחת החלוצות בנושא בישראל. מפעל החברה ממוקם בדימונה וקהילת העבריים מדימונה שותפה להכנת המאכלים. פעילות החברה החלה בשנת 1998, במטרה לייצר מוצרי מזון שתהליך הכנתם אינו פוגע בסביבה ובבעלי חיים.

נכון לשנת 2021 מוצרי החברה משווקים ברחבי ישראל ברשתות מרכולים, המחזיקות מחלקות "טבע". נכון לשנת 2016 לחברה 60 עובדים ומחזור המכירות השנתי הממוצע שלה עומד על מיליוני שקלים אחדים.

הפעילות של "טבע דלי" הוא שיתוף פעולה של בן קוליה, שותף ומנהל המפעל, מקהילת העבריים מדימונה ודניאל אדם מירושלים.

== היסטוריית החברה ==
תחילת דרכה של החברה בשנת 1998 בייצור מוצרי טופו וגבינות סויה. בשנת 2005 החלה החברה לפתח מוצרים טבעוניים שלא על בסיס סויה.

המוצרים החדשים התבססו על חומרי גלם מבוססי גלוטן כגון סייטן, שמהם הוכנו תחליפי מנות פופולריות כמו שווארמה, בולונז וקבב וכן על חומרי גלם כגון קטניות מונבטות, פשתן ואורז מלא, מהם הוכנו המבורגרים.

בשנת 2010 נעשו שינויי עיצוב וקווי מוצרים והחברה הוציאה לקהל הלקוחות את קווים מעודכנים של מנות עיקריות.

בורגר ה-BBQ של החברה יצא בתחילת 2012 והתפרסם לראשונה באירוע יום העצמאות הראשון של עמותת ויגן פרנדלי.

עד לשלב זה מכירות החברה היו בהיקף קטן יחסית, אולם בשנים שלאחר מכן החלה לפעול בקנה מידה גדול יותר, לרבות הפצה קבועה ברשתות המזון, המחזיקות מחלקות מזון רלוונטיות דוגמת שופרסל גרין או עדן טבע מרקט.

בשנת 2013 החלה רשת דומינו'ס פיצה בישראל לשווק פיצה עם תחליף גבינה טבעוני עשוי סויה שמיוצר על ידי "טבע דלי". בשנת 2019 השיקה רשת בורגר ראנץ' המבורגר טבעוני שפותח בשילוב חברת "טבע דלי".

== קישורים חיצוניים ==
* 

* 

== הערות שוליים ==

קטגוריה:חברות מזון ישראליות
מחסני כמעט חינם

מחסני כמעט חינם הייתה רשת מרכולים ישראלית שהוקמה ב-1999 על ידי האחים עדי ורני צים, ומאז 2012 היא בבעלות רשת יינות ביתן, הסניפים שונו לסניפי יינות ביתן לאחר שנרכשה.

== היסטוריה ==
הרשת הוקמה על ידי האחים רני ועדי צים. עדי שנשר מלימודים כבר בגיל 15, פתח בשנת 1999, את החנות הראשונה שהייתה מכולת שכונתית ברחוב רמב"ם 23 בפתח תקווה. אחיו רני הצטרף אליו אחרי שסיים את שירותו הצבאי. מקור השם הוא בחנות תיקים וארנקים שהפעיל בשנות ה-60 סבם של האחים בשכונת התקווה שנקראה בעיראקית "יעני בלאש" - בתרגום מילולי "כמעט חינם". ברשת עבדו בני משפחה נוספים: האב עזרא צים שימש כמנהל האחזקה של הרשת, האם חסיה הייתה מנהלת משמרת ערב בסניף ירקונים, והאחות גלית שימשה כקניינית הנון-פוד ברשת.

ב-2007 רכשה מחסני כמעט חינם את רשת "סופר מחיר" בעלת ה5 סניפים בבעלות ישראל איינהורן תמורת עשרות מיליוני שקלים. חמשת הסניפים הוסבו לסניפים של "כמעט חינם".

הרשת הונפקה בבורסה בשנת 2010 והאחים משכו דיבידנד של 50 מיליון שקל מהחברה, ומכרו כ-15% מהמניות לציבור. במאי 2011 מכרו 10% נוספים מהמניות בידיהם למשקיעים מוסדיים תמורת 47 מיליון שקל. בשיאה צים שיווק הייתה בשווי של 650 מיליון שקל. לאחר חילוקי דעות מקצועיים באשר לניהול הרשת, החליטו האחים להיפרד עסקית והחלו להפריד את עסקיהם מחוץ לקמעונאות עוד ב-2010. בסוף 2010 הנפיקה הרשת מועדון לקוחות.

ב-2012 מכרו האחים את רשת "כמעט חינם" שהייתה באותה עת רשת עם 35 סניפים בעיקר באזור הצפון, לרשת "יינות ביתן" של נחום ביתן, תמורת כ-350 מיליון שקל. האחים שהחזיקו ב-75% מהחברה קיבלו 210 מיליון שקל והשאר הלך לבעלי המניות. בעת המכירה סוכם כי מניית "צים שיווק" תיסגר ממסחר בבורסה ועל כן נמחקה המנייה מהבורסה בתל אביב בפברואר 2013.

==הערות שוליים==

קטגוריה:רשתות מרכולים בישראל
אדם סן

אדם סן (באנגלית: Adam Senn; נולד ב-10 באפריל 1984) הוא דוגמן ושחקן אמריקאי-צרפתי.

==ביוגרפיה==
סן נולד בפריז וגדל בפרבר של יוסטון, בתיכון למד תיאטרון ולאחר סיום לימודיו עבר לניו יורק.

ב-2010 הוא היה בן זוגה של מדונה
הוא שותף בבעלות על מסעדה בניו יורק.

==קריירה==
ב-2008 החל לדגמן לדולצ'ה וגבאנה במספר קמפיינים ותצוגות אופנה, הוא גם הוביל את מסע הפרסום לבושם של החברה.

הוא גם דגמן לחברת האופנה "Express, Inc."

מ-2008 ועד 2009 הופיע בעונה הראשונה של תוכנית המציאות "דולצ'ה וגבאנה" ששודרה ב-MTV.

ב-2011 שיחק בפרק של חוק וסדר: מדור מיוחד ובאותה שנה שיחק בסרט "Magic City Memoirs".

הוא שיחק ברמן בסרט הקומדייה "While We're Young".

מ-2014 ועד 2016 גילם כדורסלן בסדרה "Hit the Floor" של VH1.

ב-2016 שיחק בסרט הטלוויזיה "Married by Christmas".

ב-2018 צעד על המסלול בשבוע האופנה של מילאנו.

==קישורים חיצוניים==

* 
* 

==הערות שוליים==

קטגוריה:שחקני קולנוע וטלוויזיה אמריקאים
קטגוריה:דוגמנים אמריקאים
קטגוריה:דוגמנים מטקסס
קטגוריה:אמריקאים ממוצא צרפתי
קטגוריה:מסעדנים אמריקאים
קטגוריה:מהגרים מצרפת לארצות הברית
קטגוריה:אמריקאים שנולדו ב-1984
אגנור מריה גולוחובסקי

הרוזן אגנור מריה אדם גולוחובסקי (בפולנית: Agenor Maria Gołuchowski; 25 במרץ 1849 – 28 במרץ 1921) היה מדינאי פולני. כשר לענייני חוץ של אוסטרו-הונגריה בין השנים 1895–1906 היה אחראי להפשרת היחסים בין אוסטריה ורוסיה הקיסרית, יחסים שנפגעו בעקבות מאבק השליטה בבוספורוס. מ-1907 הנהיג את הבלוק המשפיע של חברים פולניים בפרלמנט הקיסרי האוסטרו-הונגרי, ותמך ב"פתרון האוסטרי" שהציע איחוד של פולין הקונגרסאית עם גליציה כחלק ממונרכיה משולשת שתכלול את אוסטריה, הונגריה ופולין.

גולוחובסקי נפטר ונקבר בלבוב. הוא היה בנו של הרוזן אגנור גולוחובסקי הזקן וירש חלק ניכר מעושרו של אביו. אחיו אדם גולוחובסקי היה איש צבא ומדינאי מגליציה.

==קישורים חיצוניים==

* 

קטגוריה:קצרמר פולנים
קטגוריה:לבוב
קטגוריה:שרי החוץ של האימפריה האוסטרו-הונגרית
קטגוריה:פוליטיקאים פולנים
קטגוריה:דיפלומטים אוסטרו-הונגרים
קטגוריה:האימפריה האוסטרו-הונגרית: פוליטיקאים
קטגוריה:ילידי 1849
קטגוריה:נפטרים ב-1921
פסאפאלו

פסאפאלו (בפינית: Pesäpallo; מכונה גם בייסבול פיני) הוא ספורט פופולרי בפינלנד, שלעיתים קרובות נקרא הספורט הלאומי של פינלנד. הוא מבוסס באופן ישיר על הבייסבול ושמו נדרש ממנו (אם כי המילה "Pesä" מתורגם כ"קן" בפינית). בפסאפאלו משחקים גם במדינות אחרות כולל גרמניה, שוודיה, שווייץ, אוסטרליה וקנדה. המשחק דומה ל-Brännboll, הקפות, וכן Lapta, כמו גם בייסבול. לפעמים קוראים לו בכינוי ״Pesis״.

הפינים החלו לשחק במשחק זה במהלך שנות ה-20 של המאה ה-20.

==קישורים חיצוניים==

* 
* [https://www.pesis.fi/wp-content/uploads/2019/03/Pesis-Info-in-English-Rules.pdf קובץ החוקים]

קטגוריה:משחקי כדור
קטגוריה:פינלנד: ספורט
Never Go Back

Never Go Back הוא סינגל, שהוקלט על ידי הזמר-יוצר הישראלי דניס לויד. השיר יצא לאור ב-15 בפברואר 2019 כסינגל הראשון מתוך מיני-אלבום הבכורה של לויד "Exident", על ידי חברות התקליטים אריסטה רקורדס וסוני מיוזיק אנטרטיינמנט.

== רקע וכתיבה ==
השיר נכתב, הולחן והופק על ידי דניס לויד. השיר הוא בסגנון הפופ. תוכן השיר הוא המשך לאחד מהשירים הוקדמים של לויד, "Nevermind".

ב-7 ביוני 2019 פורסם מיני-אלבום אשר כולל שני רמיקסים לשיר. בנובמבר 2019 לויד החל סיבוב הופעות אירופאי הנושא את שם השיר.

כמו כן, עלה השיר לרשת הזרמת המדיה ספוטיפיי, בסמוך לצאתו. נכון לנובמבר 2019 צבר בספוטיפיי כ-109 מיליון השמעות.

== וידאו קליפ ==
הווידאו קליפ הנלווה שצולם לשיר בוים על ידי עומרי רוזי והועלה לערוץ היוטיוב של דניס לויד ב-20 במרץ 2019.

נכון לנובמבר 2019 מונה הצפיות של הקליפ עומד על כ-8.6 מיליון.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
!הערה
|-
|צרפת (SNEP)
|זהב
|100,000
|
|-
|הולנד (ZPAV)
|זהב
|10,000
|
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי דניס לויד
קטגוריה:שירים באנגלית
קטגוריה:סינגלים בהוצאת אריסטה רקורדס
סון פיאויאנג

סוּן פיַאוּיַאנג (בסינית מפושטת: 孙飘扬, פין-יין: Sūn piāoyáng; נולד ב-1958) הוא מיליארדר סיני, יושב ראש חברת התרופות הסינית ג'יאנגסוּ הֶנגרוּי (Jiangsu Hengrui Medicine). בנובמבר 2019 הוערך הונו במעל 27 מיליארד דולר על ידי פורבס.

== ביוגרפיה ==
לסון תואר ראשון מאוניברסיטת סין לתרופות ודוקטורט מאוניברסיטת נאנג'ינג<ref name=":0"></ref>.

לאחר שהשתלט על חברת התרופות גיאנגסו הנגרוי שהייתה בבעלות ממשלתית בשנת 1990, הוא הוביל את החברה עד להיותה אחת מייצרני המחטאים, ותרופות לסרטן הגדולים ביותר<ref name=":0" />.

סון נשוי לג'ונג הויג'ואן (钟慧娟), מיליארדרית עם שווי אישי של (יולי 2020) 19.2 מיליארד דולר, ונשיאת יצרנית התרופות "האנסוה", ולהם ילד<ref name=":0" />.

== הערות שוליים ==

קטגוריה:מיליארדרים סינים
קטגוריה:אנשי עסקים סינים
קטגוריה:דירקטורים
קטגוריה:סינים שנולדו ב-1958
פסגת מדיאולאנה

פסגת מדיאולאנה (באנגלית: Mediolana Peak; בבולגרית: връх Медиолана) היא פסגה המכוסה בקרח בחלק הצפון-מערבי של רכס בזארבובו בהרי סטריבוג באי בראבנט בארכיפלג פאלמר, שבאנטארקטיקה. 

שיא גובהה של הפסגה 1,300 מטרים מעל פני הים. 

המדרונות הדרומיים של הפסגה תלולים ובשל כך אינם מכוסים בחלקם קרח. 

הפסגה מתנשאת מעל קרחון מאלפיגי שמדרום-מערב לה; ומעל קרחון סבטובראצ'נה שמצפון-מזרח לה.

הפסגה ממוקמת 6.8 קילומטרים מזרחית להר פארי; 6.2 קילומטרים דרומית-מזרחית לפסגת אופיזו; 6.22 קילומטרים מערבית - דרומית-מערבית לגבעת איינטהובן; ו-3.23 קילומטרים צפונית-מערבית מפסגת פודם. 

== היסטוריה ==
=== גילוי ומיפוי הפסגה ===

הפסגה מופתה לראשונה על ידי סוקרים בריטיים בשנת 1980, ובשנית בשנת 2008.

=== מקור השם ===

הפסגה נקראת על שם המצודה הרומית הקדומה מדיולאנה שבצפון מזרח בולגריה. 
אי בראבאנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

== לקריאה נוספת ==

* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==

* [https://data.aad.gov.au/aadc/gaz/display_name.cfm?gaz_id=137965 פסגת מדיאולנה] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=19590&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת מדיאולנה] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-62.26361099999997,-64.262222,14&?query=&?map_type=hybrid תצלום לוויין של אזור הפסגה, וסימון האתרים הסמוכים לפסגה] באתר copernix

== הערות שוליים ==

מדיאולאנה
מדיאולאנה
יחסי יוון–סינגפור

יחסי יוון–סינגפור הם היחסים הדיפלומטיים הרשמיים שבין הרפובליקה ההלנית לבין רפובליקת סינגפור.

== סקירה כללית ==
יחסי יוון–סינגפור הם יחסים מצוינים במישור הפוליטי, על פי משרד החוץ של יוון. היחסים הדו-צדדיים הכלכליים של יוון וסינגפור מתמקדים במגזר האונליין והשילוח אל סינגפור. בין שתי המדינות גם שיתוף פעולה בתמיכה הדדית במועמדים לארגונים בינלאומיים שונים דוגמת האומות המאוחדות.

סינגפור היא מרכז לוועידה "the International Conference on the Straits of Malacca", ערוץ אסטרטגי בינלאומי לשיפור תחום השילוח הבינלאומי. יוון תרמה לוועידה מיליון דולר אמריקאי והיא משתתפת בה במעמד של מדינה משקיפה.

שר החוץ היווני ניקוס קוציאס הגיע לסינגפור ליום אחד ב-29 בנובמבר 2017, שם נפגש עם עמיתו הסינגפורי ויוויאן בלקרישנן . שני הצדדים סיכמו על שיפור היחסים הדיפלומטיים הרשמיים בין שתי המדינות ושוחחו על דרכים להעמיק את שיתוף הפעולה הכלכלי בין שתי המדינות. מיד לאחר הפגישה עם השר הסינגפורי עבר שר החוץ היווני את הגבול למלזיה והמשיך בסבב הביקורים שלו.

מבין 150 היוונים היוצרים את הקהילה היוונית של סינגפור, רובם הם אנשים המחזיקים בחברות שילוח בינלאומי פרטיות והקימו משרד בסינגפור.

אזרחי יוון המעוניינים להיכנס, לבקר ולשהות בסינגפור אינם זקוקים לאשרה על מנת לעשות כן. אזרחי סינגפור המעוניינים להיכנס, לבקר ולשהות ביוון אינם זקוקים גם הם לאשרה על מנת לעשות כן.

== נציגויות דיפלומטיות ==
* יוון מיוצגת בסינגפור בדרג השגרירות באמצעות שגרירות רשמית שהיא מחזיקה בעיר המדינה.
* סינגפור אינה מיוצגת ביוון, הן בדרג השגרירות והן בדרג הקונסולרי.

== קישורים חיצוניים ==

* [https://www.mfa.gr/en/blog/greece-bilateral-relations/singapore/ Singapore], אתר משרד החוץ של יוון

== הערות שוליים ==
אלוף העולם (שיר)

אלוף העולם הוא סינגל שהוקלט על ידי הזמר הישראלי חנן בן ארי. השיר יצא לאור ב-17 בפברואר 2019 כסינגל ראשון מתוך אלבום עתידי, דרך חברת התקליטים יוניסל.

==רקע==

השיר נכתב על ידי חנן בן ארי, הולחן על ידי בן ארי ונתן גושן והופק על ידי תומר בירן.

הדובר מדבר בשיר על חולשותיו. בן ארי סיפר על כך: "הרגשתי שאם אני לא אפסיק להדחיק ולהשתיק את החולשות שלי, אז זה אולי יצטלם ויתראיין טוב אבל זה לא ילך לשום מקום". בהסכת "שיר אחד" הסביר בן ארי שהשיר נכתב בהשראה של הרגשתו אל מול אביו שנתפס בעיניו כגבר חזק ועוצמתי- הן אדם חזק פיזית, בעל נוכחות וכריזמה והן אדם שמהווה כ"נותן גב" שאפשר לתת בו אמון. בניגוד לאביו- בן ארי החשיב את עצמו כלא גברי מכוון שיש לו נטייה לבכות מדברים שנתפסים בעיניי אחרים כקטנים.<ref></ref> השיר גם חשף את בן ארי כיוצר שמבצע שירים מרגשים ועמוקים.<ref></ref>

במצעד הפזמונים העברי השנתי של גלגלצ לשנת תשע"ט (2019) דורג השיר במקום השלישי. במצעד המקביל של כאן גימל דורג השיר במקום ה-11.

בדצמבר 2019 השיר התנגן כרגע בפרסומת של סלקום tv לצפייה בערוצי הספורט של החברה.

באפריל 2020 ביצע את השיר בטקס הדלקת המשואות ביחד עם איתי לוי. חנן בן ארי נוהג לסיים עם שיר זה את רוב מופעיו, ושר אותו ביחד עם הקהל.

==וידאו קליפ==
הווידאו קליפ הנלווה לשיר בוים על ידי איתי כהן ואלון זייפרט והועלה לערוץ היוטיוב של בן ארי ב-17 בפברואר 2019, בסמוך לצאת הסינגל. נראית בו ילדה (קים גיטלמן) המנסה להגשים את חלומה להיות מתאגרפת. בן ארי נראה בקליפ רק לקראת סופו.

נכון למאי 2024, מונה הצפיות של הקליפ עומד על למעלה מ-38 מיליון והוא הקליפ הכי נצפה של בן ארי ביוטיוב.

== מיקומי שיא ==

==קישורים חיצוניים==
* 
* 
* יוסי חרסונסקי, [https://www.yosmusic.com/חנן-בן-ארי-אלוף-העולם/ חנן בן ארי, אלוף העולם (מילים: חנן בן ארי לחן: חנן בן ארי ונתן גושן עיבוד והפקה מוזיקלית: תומר בירן, פברואר 2019)], באתר יוסימיוסיק
* 
* [https://www.nli.org.il/he/items/NNL_MUSIC_AL990050429880205171/NLI לדף השיר] באתר הספרייה הלאומית
* 

==הערות שוליים==

קטגוריה:שירי 2019
קטגוריה:סינגלים מ-2019
קטגוריה:שירי חנן בן ארי
קטגוריה:שירים בעברית
אבא משתדל

אבא משתדל היא סדרת דרמה קומית, אשר עלתה לשידור בסתיו 2019 בכאן 11.

==עלילת הסדרה==
התמודדות של משפחה עם גידול ילדה הסובלת ממוגבלות שכלית התפתחותית כאשר במקביל האב מפוטר ממקום עבודתו כמדריך טיולים ואשתו חוזרת להתמחות כרופאה. בנוסף, עוסקת העלילה בחיי המשפחה הרגילים כשגידול הילדה ברקע, יחסים בין יוסי, אבי המשפחה לאחיו אשר נחשב כמוצלח ממנו בשל היותו יזם הייטק, רופא וטייס ובין האם המבוגרת אשר משוחקת על ידי רבקה מיכאלי. יחסים רעועים בין שני בני הזוג, התלבטות הבן לגבי גיוס לקרבי וחששות האם וכו'.

הסדרה מבוססת על חייו של טל פרידמן אשר אימץ ילדה הסובלת ממוגבלות שכלית התפתחותית.

==הדמויות==
* יוסי וייס (טל פרידמן), אב המשפחה, מדריך טיולים המפוטר מעבודתו.
* דנה וייס (ג'וי ריגר), ילדה הסובלת ממוגבלות שכלית התפתחותית.
* יעל וייס (מיכל ברנשטיין), אם המשפחה, רופאה החוזרת להתמחות.
* חנה וייס (רבקה מיכאלי), אמו של יוסי. אישה חסרת רגישות וחמלה.
* יוחאי וייס (אלון ליאור), הבן הבכור, חייל משוחרר.
* גלעד וייס (מיכאל גבעתי), הבן האמצעי, לומד בתיכון.
* אדוה (גאיה שליטא כץ), המטפלת של דנה שאף פעם לא באה לעבודה.
* דפנה (הילה סורג'ון פישר) ושניר (אמנון וולף), השכנים של משפחת וייס.
* ד"ר מיכל פורש (לירית בלבן), המנהלת של יעל בבית החולים.
* דרור (הנרי דוד), רופא במחלקה של יעל בבית החולים.
* גדעון (אילן דר), אביה של יעל.
* יהודית דויטש (ליא קניג), אמה של חנה וסבתו של יוסי שעומדת למות. בפרק 8 היא נפטרה.

תפקידים אורחים: אריה צ'רנר כמנהל בית החולים, ירון ברלד, קובי פרג', וירון ברובינסקי.

== רשימת הפרקים ==
{| class="wikitable plainrowheaders" style="text-align:center;"
|-
! style="background:#000000;"| <font color="#ffffff"> מספר פרק בעונה
! style="background:#000000;"| <font color="#ffffff"> שם הפרק
! style="background:#000000;"| <font color="#ffffff"> תאריך שידור מקורי

|-
| 1 || יום הולדת || 28 באוקטובר 2019
|-
| 2 || גלעד עושה צרות || 28 באוקטובר 2019
|-
| 3 || מי ז**ן לי באוטו? || 10 בנובמבר 2019
|-
| 4 || אפוטרופוס || 10 בנובמבר 2019
|-
| 5 || חבר || 17 בנובמבר 2019
|-
| 6 || שליחת פיצה || 17 בנובמבר 2019
|-
| 7 || אח לדנה || 24 בנובמבר 2019
|-
| 8 || דנה רוצה חבר || 1 בדצמבר 2019
|-
| 9 || גלעד מתגייס || 1 בדצמבר 2019
|-
| 10 || יום הולדת ליוסי || 8 בדצמבר 2019
|-
| 11 || יוסי הנחשק || 15 בדצמבר 2019
|-
| 12 || ריב על גבריות || 15 בדצמבר 2019
|-
| 13 || יעל עוזבת || 24 בדצמבר 2019
|}

== ביקורת ==
הסדרה עוררה מחלוקת בקרב מבקרי טלוויזיה. בשעה שמבקר הטלוויזיה של וואלה תרבות הגדיר את הסדרה "היא ממש לא צפיית חובה ולא תשנה את חייכם, אבל מהנה מספיק כדי שיהיה נחמד להיתקל בה בין הזפזופים", הגדירה אותה סמדר שילוני מ-ynet כסדרה שמשתדלת אבל לא מצליחה להתרומם.

בקרב מבקרי טלוויזיה נוספים, נאמר על הסדרה שהיא קלילה ומבדרת, לצד המשמעות והעיקר בסדרה, הנוגע במצבה של משפחה המתמודדת עם ילדה בעלת מגבלה שכלית.

== קישורים חיצוניים ==
* 

* 
* 
* 
* דורון בראונשטיין, [https://chaitarbut.wordpress.com/2020/02/01/אבא-משתדל-אבא-מצטיין/ "אבא משתדל": אבא מצטיין], חי תרבות, 1 בפברואר 2020

== הערות שוליים ==

קטגוריה:סדרות טלוויזיה ישראליות
קטגוריה:דרמות קומיות ישראליות
קטגוריה:סדרות טלוויזיה ישראליות שעלו לשידור בשנות ה-2010
קטגוריה:כאן 11: תוכניות וסדרות
קטגוריה:מוגבלות שכלית התפתחותית באמנות
צריך עיון

צריך עיון הוא כתב עת חרדי העוסק בסוגיות רלוונטיות לציבור החרדי, מהיבט תאולוגי-פילוסופי.

== מאפיינים ==
כתב העת יצא לאור לראשונה באפריל 2017, ומופק על ידי המחלקה החרדית של קרן תקווה.

כתב העת מתפרסם מדי חודש במהדורה אינטרנטית באתר כתב העת, ומדי חודשיים יוצא לאור במהדורה מודפסת, בהפקה של הוצאת טקסט רץ.

כל גיליון מכיל כ-100 עמודים, ועוסק בסוגיות אקטואליות העוסקות בהיבטים שונים בחיי הציבור החרדי, בפרט ובכלל.

השם "צריך עיון" לקוח מספרות האחרונים, ונפוץ כביטוי סיום לקושיות שלמחבר אין תשובה עליהן, כך שהנושא לא הובהר עד תום ו"צריך עיון" נוסף בדבר.

=== מדורי כתב העת ===
שמות המדורים בכתב העת לקוחים מעולם מושגי הישיבה.

* סדר עיון – המדור המרכזי בכתב העת, המציג מאמר עומק מרכזי ולאחריו מספר מאמרי תגובה על מאמר זה.
* סדר שני – מדור מאמרים העומדים בפני עצמם, או כתגובה למאמרים מגיליונות קודמים.
* בין הסדרים – הפניות למאמרים בנושאים שונים, בכתב העת או בכתבי עת מקבילים ומקורות חיצוניים.
* חברותא<ref></ref> – וידאו פודקאסט הכולל שיחות במגוון נושאים אקטואליים בציבור החרדי.

=== כותבים ===
רוב הכותבים בכתב העת הם חרדים. בהם רבנים, מחנכים, אישי ציבור ופעילים חברתיים. רבים מן הכותבים נושאים בהכשרה אקדמית.

בכתיבת מאמרים בגיליון נטלו חלק אושיות מפורסמות בציבור החרדי, ביניהם הרב מרדכי ארנון, הרב דוד לייבל, אריה דרעי, מיכאל מלכיאלי, אלי פלאי, אברהם דוב גרינבוים, רן ובר, מנחם בומבך, ישראל אלתר גרובייס, מנדי גרוזמן, רותי קפלר ואפרת פינקל, וכן כותבים מוכרים מחוץ למגזר כגון הרב חיים נבון ומשה קופל.

=== נושאי הגיליון ===
כתב העת מנתח סוגיות אקטואליות רבות הנוגעות לחייו ולהשקפתו של הציבור החרדי. בין היתר נידונו בכתב העת הנושאים הבאים: מעמדן ושכרן של נשים,<ref></ref> שילוב חרדים באקדמיה,<ref></ref> תופעת הרווקות המאוחרת במגזר החרדי,<ref></ref> חיי הכוללים והאברכים החרדיים, היחס לחוזרים בתשובה, ואפליה על רקע עדתי.

בחלק גדול מהנושאים הנידונים בכתב העת אין דיון פומבי מעמיק בכלי תקשורת חרדיים אחרים.

=== מדור ספרות ===
בחודש כסלו ה'תש"ף (דצמבר 2019) החל להתפרסם מדור הספרות "בין הזמנים".<ref></ref> במדור מפורסמים סיפורים קצרים, המשקפים את המציאות החברתית החרדית והדינמיקה המאפיינת אותה.

בשנת 2021 ראה אור הספר 'בֵּינְהַזְמַנִים' ובו מסיפורי המדור, בהוצאת טקסט רץ<ref>[https://www.textratz.co.il/product/beinhazmanim/ ספר בינהזמנים] באתר הוצאת טקסט רץ</ref>.

=== כנסים ואירועים ===
כתב העת מקיים גם כנסים ואירועים מטעמו, ומשתתף באירועים וכנסים המתקיימים לפרקים בציבור החרדי, בהם סדרת מפגשים המעניקה כלים לעריכה תורנית,<ref></ref> כנס "נוער בסיכוי",<ref></ref> כנס "סמים לב למתבגרים"<ref></ref> וכנס תנועת התשובה.<ref></ref>

בנוסף, כתב העת מקיים תחרות כתיבה שנתית שמטרתה לעודד כתיבה אקדמית תורנית חרדית.<ref></ref>

כתב העת אינו מסנן את החומר המתפרסם על ידי ועדת רבנים מפקחת, אלא על ידי ועדת עורכים מבקרת פנימית. כך למשל, בתחילה לא פורסמו בו תמונות הכותבות, אך בעקבות ביקורות הקוראים בוטל נוהג זה.

== ראו גם ==
* עיתונות חרדית
* קרן תקווה

== קישורים חיצוניים ==
* 

* 

== הערות שוליים ==

קטגוריה:ישראל: כתבי עת
קטגוריה:קרן תקווה
קטגוריה:עיתונות חרדית בישראל
רינת פרימו

רינת פרימו היא סופרת ילדים ועורכת ספרים ישראלית. בעלת הוצאת הספרים "המבוך", ״החבר הכי טוב שלי״ , ״זלמן״ ו״איה! אווץ׳! איה!״.

== ביוגרפיה ==
רינת פרימו בת דליה ויצחק נולדה וגדלה בתל אביב.

החלה את הקריירה שלה ככתבת תרבות בעיתון "חדשות" בסוף שנות ה-80. אחר כך עבדה שנים רבות כרעיונאית ומנהלת קריאייטיב במשרדי פרסום והייתה אחראית למסעות פרסום של חברות מזון, ביטוח ותקשורת, בין השאר במשרד הפרסום "אריאלי".

בשנת 2010 פרימו מונתה לעורכת ספרי הילדים והנוער בהוצאת "ידיעות ספרים", והחליפה בתפקיד את נטע גורביץ'. עבדה כעורכת בהוצאת ידיעות ספרים עד שהחלה לערוך את הירחון אדם צעיר ולעסוק בכתיבה לילדים באופן מלא. על העריכה באדם צעיר: "העיתון נועד להיות מעין "מפלט של דמיון בעולם צעקני ורועש...לא רצינו עיתון שיעסוק בעולם השיווקי של טלוויזיה, ומצד שני, הכוונה הייתה שהוא גם לא יפנה בצורה חזקה מדי לאינטלקט. אנחנו קוראים לזה עיתון חווייתי".

ספריה הפכו לרבי מכר וחלקם עובדו בגרסאות שונות. ספרה "איה! אאוץ'! אווה!" עובד להצגת ילדים שעלתה בתיאטרון שלנו, והייתה זוכת פרסי הבמה בקטגוריית הצגת השנה, במאי השנה ועיצוב התלבושות. בשנת 2021 פרימו עזבה את תפקידה בהוצאת "ידיעות ספרים", והקימה את הוצאת "המבוך", לספרות ילדים ונוער.

==חיים אישיים==
מתגוררת בשכונת רמת חן שברמת גן, אם לשלושה.

== ספריה ==
{| class="wikitable"
!שם הספר
!הוצאה
!איורים
!הערות
!שנה
|-
|אמא מושלמת
|דני ספרים
| rowspan="2" |יניב שמעוני
|
|1997
|-
|מכופף הבננות
|ידיעות אחרונות: ספרי חמד
|
|2000
|-
|הנסיכה
|ספרית פועלים
|ליאת בנימיני-אריאל
|
|2001
|-
|איה! אאוץ'! אווה!
| rowspan="6" |ידיעות אחרונות: ספרי חמד
| rowspan="3" |יניב שמעוני
|
|2007
|-
|זהרורים
|
|2009
|-
|יחי והידד
|
|2011
|-
|מכתב לביאליק
|אבי עופר
|
|2015
|-
|אוצר בשדה
| rowspan="2" |מאיה איש שלום
|ספריית פיג'מה
|2016
|-
|שלג של סביונים
|
|2017
|-
|החבר הכי טוב שלי
|הוצאת ספרי הילדים אדם צעיר
|יניב שמעוני
|מותחן לילדים
|2017
|-
|המבוך
|ידיעות ספרים
|לי קורצווייל
|מותחן לילדים
|2021
|}

== לקריאה נוספת ==
* רט, ריקי: שני סיפורים ולישון: שיחה עם הסופרת, מקור ראשון, גיליון מספר 9, ח' בסיון תשע"א, 10 ביוני 2011, עמ' 62–63

== קישורים חיצוניים ==

* [https://hamavoch.co.il/ אתר האינטרנט הרשמי] של הוצאת "המבוך", בבעלות רינת פרימו
* [https://merhav.nli.org.il/primo-explore/search?tab=default_tab&search_scope=Local&vid=NLI&lang=iw_IL&query=any,contains,רינת%20פרימו רשימת הפרסומים של רינת פרימו] בקטלוג הספרייה הלאומית
* 
* 
* 
* [https://www.korebasfarim.com/2018/01/01/השאלון-עם-רינת-פרימו-מחברת-הספר-החבר-ה/ השאלון עם רינת פרימו, מחברת הספר "החבר הכי טוב שלי" (אדם צעיר וידיעות ספרים)] מאת ירין כץ, קורא בספרים
* 
* 
* [https://www.youtube.com/watch?v=6N5dxDqPGuo&feature=emb_title ריאיון עם פרימו על אדם צעיר בחדשות הלילה בערוץ הראשון]
* 

== הערות שוליים ==

קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:עורכות ספרותיות ישראליות
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:רמת גן: אישים
קטגוריה:סגל חדשות
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
גבעת וירכו

גבעת וירכו או גבעת וירצ'ו (באנגלית: Virchow Hill) היא גבעה בין קרחון ליסטר לקרחון פארה בחלקו הצפוני של האי ברבנט, בארכיפלג פאלמר שבאנטארקטיקה.

== היסטוריה ==
=== גילוי ומיפוי הגבעה ===

הגבעה מופיעה לראשונה במפה של ממשלת ארגנטינה בשנת 1953; במפה זו אין לגבעה שם.

במסגרת משלחת הסקר האווירי של שטחי חסות איי פוקלנד הגבעה צולמה מן האוויר על ידי חברת האנטיג אירוסרוויירס בע"מ בין השנים 1956–1957, ומופתה בהתבסס על תצלומי אוויר אלה בשנת 1959.

=== מקור השם ===

שמה של הגבעה ניתן לה על ידי הוועדה המייעצת לשמות אנטארקטיים של בריטניה.

הגבעה נקראת על שמו של רודולף וירכוב, רופא גרמני שנחשב למייסד מדע הפתולוגיה.

השם ניתן לגבעה, בדומה לשמות אתרים רבים באזור אשר נקראו על שמם של חלוצים בתחום הרפואה.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:16087 גבעת וירכו] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=15535&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR גבעת וירכו] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-62.27145362021065,-64.1134767938658,13&?query=&?map_type=hybrid צילום לוויין של אזור הגבעה, וסימון האתרים בקרבתה] באתר copernix

== הערות שוליים ==

וירכו
וירכו
טופאן הרירוד

טופאן הרירוד (בפרסית/פאשטו: طوفان هریرود) או סערת הרירוד היא קבוצת כדורגל אפגנית, המשחקת בליגת העל האפגנית. היא הוקמה באוגוסט 2012, עם הקמתה של ליגת העל האפגנית ושחקניה נבחרו באמצעות מופע ליהוקים בשם מיידאן-י סבז (המגרש הירוק).

המועדון, שבסיסו בעיר הראת, מייצג את המחוזות הראת, פרא, ע'ור ובדע'ס באזור המערבי של אפגניסטן.

טופאן הרירוד זכתה באליפות העונה הראשונה בליגת העל אחרי שניצחה את סימורג אלבורז 1–2, בגמר ליגת העל האפגנית ב-2012 והשיגה את תואר האליפות השני והשלישי שלה נגד שאהין אסמיה בגמר ליגת העל האפגנית של 2018 וגמר הפרמייר ליג האפגני של 2019 בניצחון 0–1 בתוספת הזמן.

== תארים ==
; ליגת העל האפגנית
* זכייה: 2012, 2018, 2019
== קישורים חיצוניים ==
* 

== הערות שוליים ==

קטגוריה:קבוצות כדורגל שהוקמו ב-2012
קטגוריה:אפגניסטן: כדורגל
דורדוי בישקק

סמל הקבוצה בעבר
מועדון הכדורגל דורדוי בישקק הוא מועדון כדורגל קירגיזי שבסיסו בבישקק, קירגיזסטן. המועדון הוקם בשנת 1997 ולרשותו זכייה ב-11 תוארי אליפות, שהופכים אותו למועדון המעוטר ביותר במדינה.

המועדון נמצא בבעלות איגוד "דורדוי", קבוצת חברות שבבעלותן גם שוק דורדוי בבישקק.

== היסטוריה ==
המועדון הוקם בשנת 1997 ומאז 2004 נחשב לאחד ממועדוני הכדורגל המוצלחים במדינה.

=== שמות ===
* 1997: דורדוי נארין
* 1998: דורדוי ז'אשטיק סקי"ף נארין
* 1999: דורדוי נארין
* 2004: דורדוי-דינמו נארין
* 2010: דורדוי
== תארים ==
* ליגת העל הקירגיזית: 2004, 2005, 2006, 2007, 2008, 2009, 2011, 2012, 2014, 2018, 2019, 2020
* הגביע הקירגיזי: 2004, 2005, 2006, 2008, 2010, 2012, 2014, 2016, 2016, 2017, 2018
* הסופרקאפ הקירגיזי: 2012, 2013, 2014, 2019
* גביע הנשיא האסייתי: 2006, 2007

== קישורים חיצוניים ==

*

== הערות שוליים ==

קטגוריה:קבוצות כדורגל שהוקמו ב-1998
קטגוריה:קירגיזסטן: כדורגל
זניט סנקט פטרבורג (בית הספר לכדורגל)

בית הספר לכדורגל "זניט" (ברוסית: СШОР «Зенит») הוא בית הספר לספורט אולימפי בסנקט פטרבורג, רוסיה, שנפתח בשנת 1976 בתמיכת העירייה.

בית ספר נפתח בחסות מועדון הכדורגל זניט תחת ועדת האיגודים המקצועיים LOMO. עד נובמבר 2017, נקרא ברוסית ГОУ ДОД СДЮСШОР по футболу «Зенит». בשנת 1994 בית הספר סונף לוועדה לתרבות גופנית וספורט של ממשלת סנקט פטרבורג והוא ממומן ישירות על ידי העירייה.

זהו אחד משני בתי הספר לכדורגל החזקים ביותר בעיר, יחד עם אקדמיית זניט והוא אחד מבתי הספר הטובים ברוסיה.

בית הספר נמנה מדי שנה בין שלושת בתי הספר לכדורגל החזקים ברוסיה. בשנת 1998, שלוש הקבוצות שלקחו חלק באליפות ובגביע רוסיה תפסו את המקומות הראשונים (ילידי 1981, 1983, 1984). הזוכים באליפות רוסיה היו קבוצות הכדורגל של בית הספר, לשחקנים שנולדו בשנת 1987, (אליפות 2004), 1988, (אליפות 2005), 1990, (אליפות 2006) וילידי 2003 (אליפות 2019). מאז 1994 - בית הספר מחזיק ב-14 תוארי אליפות סנט פטרבורג בגילאים שונים.

מבין תלמידי בתי הספר ובוגריו נמנים סרגיי ודנייב, ניקולאי וורוביוב, דמיטרי בראניק, דניס אוגארוב, דמיטרי דווידוב, אלכסיי איאונוב, אלכסנדר פאנוב, אלכסנדר קרז'אקוב, מיכאיל קרז'אקוב, דמיטרי סניקוב, מקסים קאנוניקוב, יבגני בשקירוב, סרגיי פטרוב, רמיל שיידאייב, אנדריי וסילייב, איוואן אובליאקוב, מקסים מלאפייב ואחרים. מנהל בית הספר מאז 1988 היה יבגני נאומוביץ' שיינין.

מאז עונת 2018/19, תלמידי בית הספר מהווים את הבסיס למועדון ליגת הליגה השנייה "לנינגראדץ" ושחקני זניט שנולדו בשנת 2002 משתתפים בטורניר החדש - אליפות בין האקדמיות של מועדוני הכדורגל המקצועיים ברוסיה - ליגת הכדורגל לנוער (מעונת 2019/20).

== קישורים חיצוניים ==
* 

== הערות שוליים ==

קטגוריה:סנקט פטרבורג: אצטדיונים ומתקני ספורט
קטגוריה:זניט סנקט פטרבורג (כדורגל)
קטגוריה:בתי ספר
אקדמיית זניט סנקט פטרבורג

אקדמיית זניט סנקט פטרבורג (ברוסית: «Академия ФК «Зенит»), היא אקדמיה בחסות מועדון הכדורגל זניט לכדורגל לנוער ברוסיה שבסיסה בעיר סנקט פטרבורג. קבוצת הכדורגל של האקדמיה מתמודדת בליגת הכדורגל לנוער ובליגת האלופות לנוער ומארחת באצטדיון סמנה המכיל 2,000 מושבים.

== היסטוריה ==
בית הספר לספורט של זניט נוסד בשנת 1957 כמחלקת כדורגל של בית הספר המרכזי לילדים "גורונו" מלנינגרד. המוסד אורגן מחדש כבית ספר לכדורגל בשם "בית הספר לכדורגל לילדים "סמנה" בשנת 1968.

בשנת 2008 סמנה נכלל במבנה של מועדון הכדורגל זניט ושמה שונה ל-"סמנה זניט". מאז 2010, קבוצת U-18 הראשית של האקדמיה מתחרה באליפות העיר סנקט פטרבורג כמו גם בטורנירים בינלאומיים שונים. ברשימת המאמנים של האקדמיה נכללים שחקנים נודעים כמו אלכסנדר ספיבאק ודמיטרי וסילייב. בעבר בראשותה עמד ההולנדי הנק ואן סטה (Henk van Stee).

בעונת 2020/2021 מועדון הכדורגל של האקדמיה זכה באליפות ליגה 2 של ליגת הכדורגל לנוער.

== בוגרים ==
הבוגרים הידועים ביותר הם שחקני נבחרת רוסיה בכדורגל:

==תארים==
* ליגת הכדורגל לנוער (2) 2020/2021, 2022/2023

== גלריה ==
<gallery>
קובץ:Saint Petersburg Smena Stadium 3.jpg|אקדמיית זניט
קובץ:Saint Petersburg Smena Stadium 2.jpg|אצטדיון סמנה
קובץ:Saint Petersburg Smena Stadium 1.jpg|מראה ליציע האוהדים באצטדיון סמנה
</gallery>

== ראו גם ==
* סמנה זניט

== קישורים חיצוניים ==
* 
* [http://www.fs-smena.ru סמנה זניט]

== הערות שוליים ==

קטגוריה:זניט סנקט פטרבורג (כדורגל)
וידאנה (סרט)

וידאנה (באוקראינית: Віддана) הוא סרט דרמה היסטורי אוקראיני המבוסס על ספרה של סופיה אנדרוחוביץ' "פליקס אוסטריה", שהייתה גם שותפה לכתיבת התסריט. אירועי הסרט מתרחשים במאה ה-19 בעיר איוונו-פרנקיבסק אשר ב. בתפקידים הראשיים מככבים מריאנה יאנושביץ', אולסיה רומנובה ורומן לוצקי.

הסרט יצא לאקרנים באוקראינה ב-16 בינואר 2020.
== תקציר עלילת הסרט ==
הסיפור מתרחש בעיר סטניסלב בשנת 1868. ד"ר אנגר מאבד את אשתו בשריפה, אך מצליח להציל את שתי הילדות, אדל וסטפניה, בתה של סוכנת משק הבית. בזמן תקופת האבל, הרופא מחליט להפגיש ביניהן.

25 שנה חלפו והבנות גדלו ואינן נפרדות, אם כי אדל נשואה כעת. סטפניה מנהלת גם את החווה ומרווה את תשוקתה לבישול. הבנות עדיין אינן מכירות את הסיפור במלואו ואינן יודעות מי הן אחת לשנייה: אחיות וחברות, או עוזרת ופילגש. במערבולת של אהבה וקנאה, משמעויות ותעלומות כפולות, סוף סוף נעלם הגבול שבין מציאות לבדיה. תלבושות יפהפיות, כלים מעולים וטיולים אינסופיים... מה קורה כאשר האשליה מתחילה להתפזר ובמקום זאת צצה ועולה המציאות?

== שחקנים ודמויות ==
* מריאנה יאנושביץ' — סטפניה צ'ורננקו
* אולסיה רומנובה — אדל סקוליק
* רומן לוצקי — פטרו סקוליק

== קישורים חיצוניים ==
* 
* [https://film.ua/uk/production/filmsandseries/projects/354 וידאנה] באתר חברת ההפקות Film.UA
* [https://kino-teatr.ua/uk/film/vddana-49215.phtml וידאנה] בפורטל הקולנוע kino-teatr.ua
* [https://www.youtube.com/watch?v=WZvWQWM-tdE קדימון הסרט] באתר יוטיוב 

== הערות שוליים ==

 
קטגוריה:סרטי דרמה היסטורית
קטגוריה:סרטים אוקראיניים
קטגוריה:סרטי 2020
קטגוריה:סרטי להט"ב
קטגוריה:סרטים על משפחות
קטגוריה:סרטים מבוססי ספרים
קול קדומים (סרט, 2020)

קול קדומים (באנגלית: The Call of the Wild) הוא סרט הרפתקאות אמריקאי משנת 2020 המבוסס על הרומן של ג'ק לונדון משנת 1903 "קול קדומים" ("קריאת הפרא") והוא מהווה רימייק לסרט באותו שם משנת 1935, שהופק על ידי פוקס המאה העשרים. את הסרט ביים כריס סנדרס, על פי תסריט של מייקל גרין ובכיכובם של האריסון פורד, דן סטיבנס, קארן גילאן, עומר סי וברדלי וויטפורד.

הסרט הופק על ידי אולפני המאה ה-20 והופץ לאקרנים ב-21 בפברואר 2020.

== תקציר העלילה ==
כלב מבוית מסוג סן ברנרד/קולי סקוטי בשם באק', חי חיים מאושרים בביתו של שופט. יש לו הכל מכל טוב. וגם אם הוא קצת משתולל כולם מתייחסים אליו ביראת כבוד, משום שהוא שייך לשופט. באישון לילה באק' נגנב מבית בסנטה קלרה שבקליפורניה ונמכר לסוחרי הובלה ביוקון. הסרט מגולל את הרפתקאותיו בטבע הפראי של צפון קנדה.

== שחקנים ודמויות ==
* האריסון פורד בתפקיד ג'ון ת'ורנטון
* דן סטיבנס בתפקיד האל
* עומאר סי בתפקיד פרו
* קארן גילאן כמרצדס
* בראדלי ויטפורד כשופט מילר
* קולין וודל בתפקיד צ'ארלס
* סקוט מקדונלד בתפקיד דוסון
* קארה גי בתור פרנסואז
* פרסטון ביילי - נער
* גרג טרזן דייוויס - פועל בפרדס

== הפקה ==
באוקטובר 2017 הוכרז כי פוקס המאה ה-20 מפתחת עיבוד קולנועי לרומן "קריאת הפרא" מאת ג'ק לונדון משנת 1903, שעלילתו מתרחשת ביוקון בסביבות 1890 סביב בהלת הזהב של קלונדייק, אותו יביים כריס סנדרס מתסריט מאת מייקל גרין ובהפקת ארווין סטוף.<ref name="Oct2017D"></ref>

ביולי 2018 לוהקו האריסון פורד ודן סטיבנס לתפקידים בסרט, כשפורד אמור לככב בתפקיד ג'ון ת'ורנטון, שממשיך במצוד אחר זהב. הסרט יקבל עבודות אפקטים מיוחדים מאולפני MPC Montréal.<ref></ref><ref></ref> באוגוסט 2018 הצטרף קולין וודל.<ref></ref> בספטמבר התווספו עומר סי וקארן גילן לקאסט.<ref></ref><ref name="GillanCast"></ref> באוקטובר הצטרף בראדלי וויטפורד לצוות השחקנים,<ref>[https://deadline.com/2018/10/bradley-whitford-returns-to-handmaids-tale-as-series-regular-books-2-movies-1202476808/ Bradley Whitford Returns To "Handmaid’s Tale" As Series Regular, Books 2 Movies]</ref> בנוסף להצטרפותה של קארה גי בנובמבר.<ref></ref>

צילומים עיקריים החלו בסוף ספטמבר 2018 בלוס אנג'לס.

בינואר 2019 הוכרז כי ג'ון פאוול ילחין את פסקול הסרט. פאוול שיתף פעולה בעבר עם סנדרס על סרט האנימציה DreamWorks משנת 2010 "הדרקון הראשון שלי".<ref></ref>

== שחרור ==
הסרט היה אמור לצאת לאקרנים ב-25 בדצמבר 2019, אך נדחה ל-21 בפברואר 2020, בעקבות רכישת פוקס על ידי דיסני, כדי להתאים את יציאתם של "מלחמת הכוכבים: עלייתו של סקייווקר" ו"מרגלים לא רגילים".<ref></ref>

== ראו גם ==
* עד קצה העולם

== קישורים חיצוניים ==

* 

== הערות שוליים ==

קטגוריה:סרטי אולפני המאה ה-20
קטגוריה:סרטי אנימציה של פוקס המאה ה-20
קטגוריה:סרטים מצוירים למחצה
קטגוריה:סרטים באנגלית
קטגוריה:סרטי הרפתקאות אמריקאיים
קטגוריה:סרטי אנימציה ממוחשבת
קטגוריה:סרטי האריסון פורד
קטגוריה:סרטים אמריקאיים משנת 2020
קטגוריה:סרטי 2020
סנקט פטרבורג (ערוץ)

ערוץ הטלוויזיה "סנקט פטרבורג" (ברוסית: Телеканал «Санкт-Петербург») הוא ערוץ טלוויזיה בעיר סנקט פטרבורג, המשודר מסביב לשעון דרך רשתות הכבלים בסנקט פטרבורג ובמחוז לנינגרד והוא נמצא בבעלות העירייה.

== היסטוריה ==
הקמת הערוץ הוכרזה בסתיו 2009, אז הודיע בעל חברת הטלוויזיה "פטרבורג" על הרפורמה ב"ערוץ החמישי", כתוצאה ממנה פוטרו כ-15% מהעובדים ומספר הידיעות החדשותיות הצטמצם בחדות.<ref></ref><ref></ref> תחילה תוכנן שפרויקט זה ימומן על ידי חברת NMG.<ref></ref> עם זאת, בהמשך התברר כי הערוץ החדש ייווצר בתמיכה כספית של ממשלת העיר. למנכ"ל מונה יו"ר לשעבר של ועדת הדפוס של עיריית סנקט פטרבורג, יורי זינצ'וק. הבעלים הרשמי של הערוץ הוא חברת המניות המשולבת "הסוכנות העירונית לשידורי טלוויזיה ורדיו" (ОАО «Городское агентство по телевидению и радиовещанию»).

התוכניות הראשונות של הערוץ שודרו ב-10 באוקטובר 2010. להכנת השקת הערוץ נדרשו 38 יום בלבד.<ref></ref>

אתר הערוץ https://topspb.tv/ הושק ב-27 במאי 2011 ודרכו מתאפשרים גם שידורים חיים.

בהחלטת ועדת המכרז הפדרלית לשידורי טלוויזיה ורדיו מיום 15 בפברואר 2017, ערוץ הטלוויזיה נבחר בתור הטלוויזיה האזורית המחייבת לציבור ("כפתור 21") של סנקט פטרבורג.<ref></ref> המשמעות היא שהערוץ נקלט בכל מקלט טלוויזיה בעיר ובפרבריה. מאז 1 בפברואר 2018, הערוץ עבר לתבנית שידור 16:9.<ref></ref>

== אזור שידור ==
ערוץ הטלוויזיה משדר ברשתות של מרבית מפעילי הכבלים בסנקט פטרבורג ובמחוז לנינגרד והוא נכלל גם בחבילה העיקרית של ערוצי הלוויין Tricolor ו-NTV Plus. בסוף 2015 קהל הערוץ היה 11 מיליון מנויים.<ref></ref> נכון למרץ 2017 - 14 מיליון.

לערוץ קהל צופים נרחב בעיר. בעונת 2014/2015 בליגת העל הרוסית בכדורגל הערוץ שידר את משחקי זניט סנקט פטרבורג (משחקי הבית שודרו בשידור חי בעוד משחקי החוץ שודרו באיחור). את זכויות השידור הערוץ רכש מידי חברת Liga TV (רוסית: «Лига-ТВ»), חברת הבת של הפרמייר ליג הרוסי בכדורגל. עלות ההשקעה עמדה על 80 מיליון רובל.<ref></ref> בעונת 2019/2020 משחקי מועדון הכדורגל זניט שודרו בערוץ באיחור מסוים, זכויות השידור נרכשו מידי ערוץ הטלוויזיה Match TV (Матч ТВ). בנוסף, הערוץ משדר גם את משחקיה של דינמו סנקט פטרבורג.

== מנהלים ==
מנכ"לים
* יורי זינצ'וק (מספטמבר 2010 עד דצמבר 2011)
* אנדריי מוקרוב (דצמבר 2011 - יולי 2012)
* סרגיי בויארסקי (יולי 2012 - ספטמבר 2016)
* בוריס פטרוב (מאז אוקטובר 2016)
== קישורים חיצוניים ==

* 

== הערות שוליים ==

קטגוריה:סנקט פטרבורג: אמצעי תקשורת
קטגוריה:ערוצי טלוויזיה רוסיים
תסמונת איגל

תסמונת איגל (באנגלית: Eagle Syndrome, מכונה גם תסמונת הסטיילו-היודית<ref name=":0"></ref>, תסמונת סטיילויד,<ref></ref> או תסמונת הסטיילו-קרוטידית ותסמונת הנשר) היא תופעה נדירה יחסית המאופיינת בדרך כלל (אך לא מוגבל) בכאב בעצם הלסת ובמפרק הלסת, בחלק האחורי של הגרון ובבסיס הלשון, המופעל על ידי בליעה, הזזת הלסת או הזזת הצוואר.

תסמונת זו תוארה לראשונה על ידי האוטורינולרינרגולוג האמריקני ואט וויימס איגל בשנת 1937,<ref></ref> המצב נגרם כתוצאה מפרוצס סטיילואידי (חתיכת העצם דקיקה ומחודדת מתחת לאוזן) ארוך מהרגיל או בעל צורה לא-תקינה, או כתוצאה של הסתיידות של הרצועה הסטיילו-היודית אשר מפריעים לתפקוד האזורים הסמוכים בצוואר וגורמים לכאב. מכיוון שעצבים וכלי דם רבים עוברים דרך אזור זה, לעיתים תסמינים אקראיים לכאורה נגרמים כתוצאה מתסמונת זו<ref name=":0" />.

== תסמינים ==
תסמינים אפשריים כוללים:
* כאב חד באזור הלסת, בגב הגרון, בבסיס הלשון<ref name=":0" />, באוזניים, בצוואר או בפנים<ref name=":1"></ref>.
* קושי בבליעה<ref name=":1" />.
* תחושת עצם זר בגרון<ref name=":1" />.
* כאב בזמן לעיסה, בזמן בליעה, בתזוזת צוואר, או בנגיעה בגב הגרון.
* טנטון.

תסמונת איגל נוכחת לרוב בצד אחד בצוואר (ימין או שמאל) אך לעיתים נדירות נוכחת בשני צדדי הצוואר.<ref name=":1" />

בתסמונת איגל מהסוג הווסקולרי, הפרוצס הסטילואיידי המוארך בא במגע עם עורק הקרוטיס שבבסיס הגולגולת. במקרים אלה תנועת ראש עלולה לגרום לדחיסה של העורק או לקרע בתוך כלי הדם, דבר המגביל את זרימת הדם למוח ועלול להוביל להתקף איסכמי חולף (TIA) או לשבץ מוחי.<ref name=":1" /> לעיתים דחיסה של הווריד הצווארי הפנימי יכולה להתרחש ועלולה להוביל ללחץ תוך-גולגולתי מוגבר.<ref></ref><ref></ref><ref></ref>

== גורמים ==
תסמונת איגל מתרחשת כתוצאה מהתארכות הפרוצס הסטיילואידי או כתוצאה מהסתיידות של הרצועה הסטיילו-היודית. עם זאת, הסיבה להתארכות לא ידועה בבירור. תופעה זו יכולה להתרחש באופן ספונטני או יכולה להיווצר מאז הלידה. בדרך כלל אורך הפרוצס הסטיילואידי הוא 2.5-3 ס"מ. אם הפרוצס הסטיילואידי ארוך מ-3 ס"מ, הוא מסווג כפרוצס סטיילואידי מוארך.<ref></ref>

== טיפול ==
הטיפול לרוב הוא כירורגי. כריתה חלקית של הפרוצס הסטיילואידי (Styloidectomy) היא הגישה המועדפת. ניהול רפואי לא-פולשני עשוי לכלול שימוש בתרופות נגד כאב ותרופות אנטי דלקתיות, תרופות נוגדות דיכאון או קורטיקו סטרואידים. אחוז ההצלחה הכולל בטיפול הוא כ-80%.<ref></ref>

== קישורים חיצוניים ==

== הערות שוליים ==

איגל
קטגוריה:אף אוזן וגרון
לואי אנטואן דה בוגנוויל

לואי אנטואן, הרוזן דה בוגנוויל (בצרפתית: Louis-Antoine, Comte de Bougainville; 12 בנובמבר 1729 – 31 באוגוסט 1811) היה אדמירל ומגלה ארצות צרפתי, בן זמנו של מגלה הארצות הבריטי קפטן ג'יימס קוק.

השתתף במלחמת שבע השנים בצפון אמריקה ולחם נגד בריטניה במלחמת העצמאות של ארצות הברית. הוא חקר אזורים בדרום האוקיינוס השקט כמנהיג הכוח הימי הצרפתי שהפליג לראשונה ברחבי העולם (1766–1769). המשלחות בפיקודו לאוקיינוס השקט הביאו לתגליות רבות, על חלקן: האי בוגנוויל בפפואה גינאה החדשה, ופרח הבוגנוויליה, הונצח שמו. הוא זכה לתהילה גם בשל מספר הקורבנות הנמוך מאוד במהלך מסעותיו. לספרו "מסע מסביב לעולם" (Voyage autour du monde) נודעה השפעה רבה.

בוגנוויל הפך למזכירו של לואי ה-16 (1772) ושימש כקומודור במבצעי הצי הצרפתי בצפון אמריקה בתמיכה במהפכה האמריקאית. לאחר התבוסה הצרפתית מול מרטיניק (12 באפריל 1782), הוא הועמד לדין בבית משפט. במהלך המהפכה הצרפתית הוא נמלט מהטבח בפריז בשנת 1792. הוא שרד את שלטון הטרור בתקופת המהפכה הצרפתית כשפרש לאחוזתו הפרטית בנורמנדי. רק בשנותיו האחרונות שב לפריז, בה ישב עד מותו בגיל 81.

==לקריאה נוספת==
* פיטר אוטון, מסעות ששינו את העולם: המסעות וההפלגות של מגלי עולם, חוקרי תרבויות וכובשים. לעברית: ענבל שגיב-נקדימון, עורך: אורן נהרי, מטר: תל אביב, 2010. עמ' 149–157.

==קישורים חיצוניים==

* 
* 
* 

==הערות שוליים==

קטגוריה:מגלי ארצות צרפתים
קטגוריה:אדמירלים צרפתים
קטגוריה:אישים שעל שמם יישובים
קטגוריה:מלחמת שבע השנים:אישים
קטגוריה:קצינים בלגיון הכבוד
קטגוריה:ילידי 1729
קטגוריה:צרפתים שנפטרו ב-1811
קטגוריה:אישים הקבורים בפנתאון של פריז
יוהנה פירטילהטי

יוהנה פירטילהטי (בפינית: Johanna Pirttilahti; נולדה ב-6 במאי 1968) היא מנחת טלוויזיה פינית.

==ביוגרפיה==
פירטילהאהטי נולדה בדרום פינלנד.

ב-1993 סיימה את לימודיה באוניברסיטת טמפרה.

ב-1991 החלה לעבוד ב-"Yle TV2", ערוץ טלוויזיה של גוף השידור הציבורי של פינלנד "Yle".

באירוויזיון לרוקדים 2007 מסרה את הניקוד של פינלנד ובאירוויזיון לרוקדים 2008 הייתה אחת מצמד הפרשניות לטלוויזיה הפינית.

ב-2009 הנחתה את תוכנית הבידור "Suomen Las Vegas" בה הוצגו בין היתר קוסמים ואקרובטים.

באירוויזיון 2010 מסרה את תוצאות ההצבעה הפינית.

ב-2010 יצרה והנחתה את תוכנית הקומדייה "Jim Salabim Taikashow".

בין 2012–2016 שיחקה בסדרה "Uusi päivä" המשודרת ברשת השידור הציבורית של פינלנד.

ב-2019 הופיעה בתוכנית הקומית "Kellot soi".

בנוסף לעבודתה הטלוויזיונית היא עוסקת בהוראת השפה הפינית וברטוריקה.

==קישורים חיצוניים==

*
*

קטגוריה:מנחות טלוויזיה פיניות
קטגוריה:פיניות שנולדו ב-1968
קטגוריה:פינים שנולדו ב-1968
אפינאל

אפינאל (בצרפתית: Épinal; בגרמנית: Spinal) היא עיר שנוסדה ב-1796. העיר נמצאת בחבל גראנד אסט שבצרפת, והיא משמשת כבירת המחוז ווז'.

== גאוגרפיה ==
העיר ממוקמת כ-94 ק"מ משטרסבורג, בירת החבל וכ-302 ק"מ מפריז, בירת צרפת. בנוסף, העיר ממוקמת ליד הנהר מוזל.

== אקלים ==

== ערים תאומות ==
* 
* 
* 
* 
* 
* 
* 

==קישורים חיצוניים==

* 

* 
* 
<div class="mw-content-ltr">
* [http://www.culture.gouv.fr/culture/inventai/patrimoine/ Le patrimoine architectural et mobilier de la commune] sur le site officiel du Ministère français de la Culture (Bases Mérimée, Palissy, Palissy, Mémoire, ArchiDoc), Médiathèque de l'architecture et du patrimoine (archives photographiques) diffusion RMN, et service régional de l'inventaire général de la Région Lorraine.
* [http://fortiffsere.fr/epinal/ La place forte d’Épinal de 1876 à 1915-1940].
* [http://www.scot-vosges-centrales.fr/page.php?id=36 Le territoire du SCoT des Vosges centrales] a été créé par arrêté préfectoral du <abbr>1<sup>er</sup></abbr> juillet 2004. Il compte cent trois communes sur plus 120 000 hectares.
* [http://www.lesmerveilleusesetinsolites.com/découvrir-les-communes-du-coeur-des-vosges/epinal/ Description historique d'Épinal]
* [http://www.archives.vosges.fr/ Archives départementales des Vosges]
</div>

== הערות שוליים ==

קטגוריה:גראנד אסט: ערים
סתאתירה

סתאתירה (נפטרה בסביבות 400 לפנה"ס) הייתה מלכה של הממלכה האחמנית, אשתו של המלך ארתחששתא השני.

== ביוגרפיה ==
סתאתירה הייתה בתו של האציל הפרסי הידרנס. היא התחתנה עם ארתחששתא השני, הבן הבכור של דריווש השני מלך פרס ואשתו פריסאטיס.

דריווש השני רצה לבסס יחסים טובים עם הינדרנס ומשפחתו ולהודות לו על פועלו. אחיה, טריטוכמס התחתן עם אמסטריס, בתו של דריווש השני. אולם, טריטוכמס אהב את אחת מהאחיות-למחצה שלו יותר מכלתו המיועדת, וניסה להתחיל מרד. לכן, פריסאטיס ציוותה להרוג את כל ילדיו של הינדרנס מלבד סתאתירה, לבקשתו של ארתחששתא השני.

ארתחששתא השני הפך לשליט בשנת 404 לפנה"ס לאחר מותו של אביו. למרות שהיו לו מספר פילגשים, כנראה רק סתאתירה הייתה אשתו החוקית. נולד להם בן, ארתחששתא השלישי, יורש כס המלכות, עוד שני בנים ושלוש בנות. המלכה האם פריסאטיס וסתאתירה ניסו להשפיעה על הפוליטיקה השלטונית ועל המלך, והפכו ליריבות. סתאתירה תמכה בבעלה במהלך הסכסוך שלו עם אחיו כורש הצעיר ולא הסתירה את הביקורת שלה על פריסאטיס. פריסאטיס התאמצה מאוד שכורש שהיה המועדף עליה יזכה בכתר, אולם ללא הועל וארסקס הבכור הוכתר בשם "ארתחששתא השני". כורש הואשם בניסיון לרצוח את המלך החדש בזמן טקס ההכתרה, אולם פריסאטיס השפיעה על ארתחששתא לבטל את האישום, וכורש הוחזר לתפקידו הקודם כסטרפ סרדיס.

פריסאטיס עודדה את בנה לקחת פילגשים כדי לפגוע בהשפעה של אשתו עליו. סתאתירה הייתה מאוד פופולרית, כיוון שעל פי הסיפורים, היא נסעה בכרכרתה עם חלון פתוח והייתה נגישה לשיחות עם פשוטי העם. סתאתירה גם דיברה בפומבי על אכזריותה של פריסאטיס בחצר המלוכה הפרסית. לדוגמה, היא מתחה ביקורת על יחסה של פריסאטיס כלפי הסריס Masabates והעצימה את הסכסוך בין השתיים.

לבסוף פריסאטיס רצחה או הביאה לרציחתה של סתאתירה. לפי המקורות הקלאסיים יש מספר סיבות למעשה. לפי גרסה אחת פריסאטיס רצתה להציל את חייו של מפקד ספרטה ואת חבריו-גנרלים, שנלקחו בשבי על ידי טיספרנס, אבל סתאתירה הצליחה לשכנע את בעלה להוציא להורג את האסירים. לכן, פריסאטיס הרעילה את סתאתירה. פלוטרכוס, בביוגרפיה של ארתחשסתא השני, לא מאמין לסיפור הזה. על פי מסורת אחרת פריסאטיס רצחה אותה כי היא הבינה שבעלה של סתאתירה אוהב אותה ומקשיב רק לה. לפי פלוטרכוס פריסאטיס ביצעה את ההתנקשות בעזרת המשרתת והיועצת הנאמנה שלה, גיגיס. במהלך הארוחה, היא פרסה ציפור עם סכין מורעלת שרק חצי מהסכין הייתה עם הרעל, ורק החלק של סתאתירה היה מורעל, כאשר הן ישבו לסעוד ביחד. כתוצאה מכך מתה סתאתירה בייסורים רבים. המלך חשד שמדובר ברעל וניסה לתפוס את המשרתת כדי לגלות את האמת. לאחר זמן הוא הצליח ודן אותה למוות אכזרי. פריסאטיס עצמה לא נענשה רק הוגלתה לבבל, לפי בקשתה.

==בתרבות==
אסטרואיד , שהתגלה על ידי מקס וולף, נקרא על שמה.

==קישורים חיצוניים==
* [http://www.iranicaonline.org/articles/stateira סתאתירה] באנציקלופדיה אירניקה

== הערות שוליים ==

קטגוריה:נשות מלכים איראנים
קטגוריה:הממלכה האחמנית
קטגוריה:משפחות מלוכה שעל שמם כוכב לכת מינורי
קטגוריה:מלכי פרס
קטגוריה:נשים במאה ה-4 לפנה"ס
קטגוריה:נשים במאה ה-5 לפנה"ס
קטגוריה:מלכות בעת העתיקה
יולנטה סניידר-קבאו

יולנטה סניידר-קבאו (בהולנדית: Yolanthe Sneijder-Cabau; נולדה ב-19 במרץ 1985) היא שחקנית, דוגמנית ומנחת טלוויזיה ספרדייה-הולנדית.

==ביוגרפיה==
קבאו נולדה באיביזה לאם הולנדית ואב ספרדי, אביה היה יזם שבבעלותו מספר מסעדות וברים, לאחר שאביה חווה משבר כלכלי היא חוותה אלימות במשפחה וכתוצאה מכך אמה חזרה עם ילדיה להולנד מולדתה.

לאחר שסיימה את בית הספר היא החליטה להתחיל בקריירת משחק והופיעה במספר הפקות.

היא אחת המייסדות של הארגון "Stop Kindermisbruik" הפועל לצמצום התופעה של התעללות מינית בילדים במדינות המתפתחות.

היא הייתה נשואה לכדורגלן וסלי סניידר ויש לה בן, בעקבות כך היא גם השתתפה בגרסה ההולנדית של נשות הכדורגלנים.

ב-2019 הם נפרדו.

==קריירה==

בין 2005–2008 הופיעה בתפקיד משני באופרת הסבון "Onderweg naar morgen".

ב-2006 שיחקה בסרט הקצר "Turkse chick" שהיה מועמד לפרס "Gouden Kalf" (עגל הזהב), המקביל ההולנדי לפרס האוסקר, הסרט הכיל מספר סצינות מיניות שלאחר מכן הצהירה שהיא מתחרטת עליהן.

ב-2006, 2007 ו-2009 נבחרה ל"הולנדית הסקסית ביותר" על ידי מגזין הגברים "FHM".

ב-2009 ו-2010 הציגה את הניקוד של הולנד באירוויזיון.

ב-2010 ו-2011 הנחתה את פסטיבל השירים של הולנד, בו הזוכה מייצג את הולנד באירוויזיון.

ב-2013 שיחקה בסרט רווח וכאב.

ב-2015 הופיעה בסרט "Kidnapping Freddy Heineken" עם אנתוני הופקינס.

==קישורים חיצוניים==

* 

*[https://www.celebrityborn.com/biography/yolanthe-sneijder-cabau/5511 הביוגרפיה שלה]

==הערות שוליים==

קטגוריה:שחקניות קולנוע וטלוויזיה הולנדיות
קטגוריה:מנחות טלוויזיה הולנדיות
קטגוריה:דוגמניות הולנדיות
קטגוריה:אישים ממוצא ספרדי
קטגוריה:הולנדיות שנולדו ב-1985
קטגוריה:ספרדיות שנולדו ב-1985
קטגוריה:ספרדים שנולדו ב-1985
ג'וני פלין

ג'וני ויליאם פלין (באנגלית: Jonny William Flynn; נולד ב-6 בפברואר 1989) הוא כדורסלן עבר אמריקאי, אשר שיחק באופן פעיל בין השנים 2009–2014.

==קריירת תיכונים ומכללות==
פלין נולד וגדל בעיר ניאגרה פולס שבמדינת ניו יורק. בשנתו האחרונה בקבוצת הכדורסל של "תיכון ניאגרה פולס" קלע 26.7 נקודות בממוצע למשחק, וזכה בפרס שחקן התיכונים המצטיין של ניו יורק (New York State Mr. Basketball). כמו כן באותה עונה נבחר להשתתף במשחק מקדונלד'ס אול-אמריקן ובנייקי הופ סאמיט.

בין השנים 2007–2009 למד באוניברסיטת סירקיוז, ושיחק בקבוצת הכדורסל שלה תחת המאמן ג'ים בייהיים. ב-12 במרץ 2009 הוביל את קבוצתו לניצחון מול אוניברסיטת קונטיקט בתוצאה 127–117, במשחק שכלל 6 הארכות. פלין שיחק ב-67 מתוך 70 הדקות במשחק, וקלע 34 נקודות לזכות סירקיוז. במשחק שמינית גמר טורניר אליפות המכללות (NCAA Sweet Sixteen) קלע פלין 22 נקודות, אך קבוצתו הפסידה מול אוניברסיטת אוקלהומה, אותה הוביל בלייק גריפין. לאורך עונתו השנייה בליגת המכללות רשם ממוצעים של 17.4 נקודות ו-6.7 אסיסטים למשחק, ובסיומה נבחר לחמישייה השנייה של העונה במחוז ה-Big East.

==קריירה מקצועית==
בדראפט ה-NBA{{כ}} 2009 נלקח פלין על ידי מינסוטה טימברוולבס בבחירה השישית, מיד אחרי ריקי רוביו שנבחר אף הוא על ידי הטימברוולבס. בדיעבד, הבחירה בפלין גררה ביקורות רבות, בין היתר בשל ההשוואה לסטפן קרי אשר נלקח מיד אחריו בבחירה השביעית. במשחק הבכורה שלו ב-NBA קלע 18 נקודות, כולל 13 ברבע האחרון, במשחק בו חזרה מינסוטה מפיגור של 19 נקודות מול ניו ג'רזי נטס לניצחון בתוצאה 95–93. ב-18 בינואר 2010 קלע שיא קריירה של 29 נקודות במשחק מול פילדלפיה 76'. לאורך עונת הרוקי שלו קלע 13.5 נקודות ומסר 4.4 אסיסטים למשחק, ובסיומה נבחר לחמישיית הרוקיז השנייה של העונה. בקיץ 2010 עבר ניתוח בירך רגלו השמאלית, ונאלץ להחמיץ את 24 המשחקים הראשונים של עונת . ב-53 המשחקים בהם שותף עד לסיום העונה שימש כמחליפו מהספסל של לוק רידנאוור, והציג יכולת מאכזבת עם ממוצע של 5.3 נקודות למשחק בלבד.

לקראת עונת , בה רוביו הצטרף למינסוטה, הועבר פלין בטרייד ליוסטון רוקטס. במרץ 2012, לאחר 11 משחקים ביוסטון, נשלח בטרייד נוסף לפורטלנד טרייל בלייזרס. ב-29 משחקיו באותה עונה, אשר הייתה השלישית והאחרונה שלו ב-NBA, קלע 4.5 נקודות ומסר 3.3 אסיסטים למשחק.

בנובמבר 2012 עבר פלין לשחק עבור מלבורן טייגרס מליגת העל האוסטרלית. בעונתו היחידה בקבוצה קלע 17.7 נקודות בממוצע למשחק, וקבוצתו סיימה את העונה במקום החמישי (מתוך 8).

באוגוסט 2014, לאחר שנה בה לא שיחק, חתם על חוזה בקבוצת קאפו ד'אורלנדו מליגת העל האיטלקית בכדורסל. בנובמבר 2014 שוחרר מהקבוצה לאחר שני משחקים בלבד, ולמעשה פרש ממשחק.

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:מדינת ניו יורק: כדורסלנים
קטגוריה:כדורסלני אוניברסיטת סירקיוז
קטגוריה:בחירות דראפט של מינסוטה טימברוולבס
קטגוריה:כדורסלני מינסוטה טימברוולבס
כדורסלני סו פולס סקייפורס
קטגוריה:כדורסלני יוסטון רוקטס
קטגוריה:כדורסלני פורטלנד טרייל בלייזרס
קטגוריה:כדורסלני מלבורן יונייטד
קטגוריה:כדורסלני קאפו ד'אורלנדו
קטגוריה:אמריקאים שנולדו ב-1989